
     REPUBLIKA HRVATSKA
     TRGOVAČKI SUD U OSIJEKU


R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku predlagatelja VIS VITALIS društvo s ograničenom odgovornošću za trgovinu i usluge, Osijek, Novogradiška 70,  MBS 030091056, OIB 18254082223, dana 15. siječnja 2018. g.,         

  
    r i j e š i o   j e

	
1. OBUSTAVLJA SE stečajni postupak nad dužnikom  VIS VITALIS društvo s ograničenom odgovornošću za trgovinu i usluge, Osijek, Novogradiška 70,  MBS 030091056, OIB 18254082223 a prijedlog FINE RC Osijek od 29. studenog 2017. g. za otvaranje stečajnog postupka se odbacuje.


Obrazloženje


	Prijedlogom od 29. studenog 2017. g. FINA RC Osijek je predložila otvaranje stečajnog postupka za dužnika VIS VITALIS društvo s ograničenom odgovornošću za trgovinu i usluge, Osijek, Novogradiška 70,  MBS 030091056, OIB 18254082223 navodeći da dužnik na dan 27.11.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 194 dana, u ukupnom iznosu od 181.648,44 kn te da ima dva  zaposlenika.

	Podneskom od 12. siječnja 2018. g. dužnik je predložio obustavu stečajnog postupka navodeći da žiro račun dužnika više nije blokiran o čemu u spis dostavlja Potvrdu FINE od 10.1.2018. g.

Uvidom u dokumentaciju koja se nalazi u spisu – potvrdu FINE o blokadi računa i novčanih sredstava dužnika o 10.1.2018. g. sud je utvrdio da dužnik nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.

Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.




                                               U Osijeku 15. siječnja 2018. g.


Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. predlagatelj – FINA 
1. e-ogl. pl. uz podnesak dužnika od 12.1.2018. g. (str. 9 spisa)
1. kal. 15.2.

